^ ser. 10 Bakeng sa ho fumana litsela tse ling tsa ho sebetsana le ho tšoenyeha, sheba lihlooho tse letotong le reng “Na U ka Laola se Etsahalang Bophelong ba Hao?” Tsoheng! ea July 2015, ’me e boetse e fumaneha ho www.jw.org/st. Ke ne ka ilediwa go robala, go rapama fa fatshe tota le eleng go nna fa fatshe. Se ke neng nka se dira fela e ne e le go ema ka maoto kgotsa go tsamayatsamaya. Fa ke setse ke lapile, ke ne ka robala fa fatshe mo bodilong jwa semente. Fa ke dira jalo badisa ba ne ba ntsaya ba nkisa gape kwa mothong yo o neng a nthamathamisa ka dipotso. Motho yo o neng a nthamathamisa ka dipotso o ne a re: “A jaanong o tla saena?” Fa ke ne ke gana gape, o ne a ntitaya mo sefatlhegong. Ke ne ka simolola go dutla madi. Morago ga moo o ne a goelela badisa a re: “O batla go ipolaya. Nnang lo mo disitse gore a se ka a ipolaya!” Ke ne ka romelwa gape kwa seleng ke le nosi. Ba ne ba nna ba nthamathamisa jalo ka dipotso di le dintsi ka lobaka lwa dikgwedi di le thataro. Matsapa le maiteko ape fela a ba neng ba a dirisa go mpateletsa gore ke dumele gore ke mmaba wa Puso ga a ka a dira gore ke kgaotse go ikemisetsa ga me gore ke tla ikanyega mo go Jehofa.